Projekts

**Ogres novada pašvaldības saistošo noteikumu “Par rūpnieciskās zvejas tiesību iznomāšanas kārtību Ogres novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķi un nepieciešamības pamatojumu | Saistošie noteikumi izstrādāti atbilstoši Latvijas Republikas zvejniecības normatīvajiem aktiem, saskaņā ar Zvejniecības likuma 5. panta ceturto daļu, 7. panta otro daļu, 10. panta piekto daļu, 11. panta pirmo, otro daļu un Ministru kabineta 11.08.2009. noteikumiem Nr. 918 "Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību", Ministru kabineta 23.12.2014. noteikumiem Nr. 796 "Noteikumi par rūpnieciskās zvejas limitiem un to izmantošanas kārtību iekšējos ūdeņos".  Saistošo noteikumu mērķis ir noteikt kārtību, kādā tiek organizēta rūpnieciskās zvejas tiesību iznomāšana Ogres novada pašvaldības administratīvajā teritorijā |
| 1. Fiskālo ietekmi uz pašvaldības budžetu | Fiskālā ietekme uz pašvaldības budžetu nav konstatējama.  Nav nepieciešamības veidot jaunas institūcijas vai paplašināt esošo institūciju kompetenci. |
| 1. Sociālo ietekmi, ietekmi uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekmi uz konkurenci | Saistošiem noteikumiem būs pozitīva ietekme, jo tiks sakārtota normatīvā bāze, kas ļaus iedzīvotājiem pilnvērtīgi izmantot novada resursus. |
| 1. Ietekmi uz administratīvajām procedūrām un to izmaksām | Privātpersona saistošo noteikumu piemērošanā var vērsties pašvaldībā |
| 1. Ietekmi uz pašvaldības funkcijām un cilvēkresursiem | Izpildes nodrošināšanai tiks izveidota domes darbinieku komisija, kas notiks esošo resursu ietvaros. |
| 1. Informācija par izpildes nodrošināšanu | Saistošo noteikumu izpildē iesaistīta biedrība “Vides Aizsardzības Asociācija” (reģ. Nr. 50008135431). |
| 1. Prasību un izmaksu samērīgums pret ieguvumiem, ko sniedz mērķa sasniegšana | Ar saistošiem noteikumiem netiek veidotas jaunas prasības, tiek noteikta lielāka nomas maksa, lai daļēji kompensētu uzraudzības un kontroles izmaksas. |
| 1. Izstrādes gaitā veiktās konsultācijas ar privātpersonām un institūcijām |  |

Domes priekšsēdētājs E.Helmanis